Gosos de Sant’Antiogu martire
(Neoneli)

Rit.
Claru sole chi at rajadu
cun divinu risplendore
Sant'Antiogu dottore
martire glorificadu.

1
Inter gentile naschidu
de gentile discendente
bos at Deus onnipotente
de eternos donos bestidu
in fiide bene istruidu
in caridade inflamadu.
Sant'Antiogu dottore
martire glorificadu

2
Mauritania bos criesit
Africa bos creschisit
Calatra bos intendesit
Sardigna bos amiresit
Sulcis bos apparizzesit
Templu privilegiadu.
Sant'Antiogu dottore
martire glorificadu

3
In sa bosta pizzinnesa
ecceden cun efficacia
sos cuncursores de sa grazia
a sos de sa naturalesa
pustis a tanta grandesa
bos at su chelu elevadu.
Sant'Antiogu dottore
martire glorificadu

4
Cum singulare eminenzia
comprendistis sa meighina
de cudda mente divina
cun discreta provvidenzia
po esser in dogni dolenzia
su remediu asseguradu.
Sant'Antiogu dottore
martire glorificadu

5
Osannadu Serafinu
tales flanas respiresit
chi sos coros inflamesit
in fervore peregrinu
predicande de continu
a Christos crucificadu.
Sant'Antiogu dottore
martire glorificadu

6
Tottu s'inferru tremesit
Luciferru si alteresit
sos demonios convochesit
sos tirannos intruisit
sos turmentos prevengisit
po bos bidere accabadu.
Sant'Antiogu dottore
martire glorificadu

7
Adrianu persighinde
Antiogu triunfande
Adriano tormentande
Antiogu resistende
tormenros duros suffrinde
gloriosa palma ad alzadu.
Sant'Antiogu dottore
martire glorificadu
        
8
De pighe ardente ordinesin
una caldera orrorosa
e cun furia presurosa
intro bos asseguresin
e sos chelos la torresin
suave bagnu regaladu.
Sant'Antiogu dottore
martire glorificadu

9
Adrianu si irritesin
Antiogu previgisin
custa bestias intendesin
su chi cudda ignoresin
e cun bois respettesin
su eternu verbu incarnadu.
Sant'Antiogu dottore
martire glorificadu

10
Presentadu in sa meshia
sos idolos derochestis
e pius cunfusos lassesti
cudda turba maladitta
restande in totu contrida
s'astuzia ch'an machinadu.
Sant'Antiogu dottore
martire glorificadu

11
Disierradu finalmente
a s'isola sulcitana
cun sa lughe soberana
brillande continuamente
a sa nostra sarda gente
aggis bene dottrinadu.
Sant'Antiogu dottore
martire glorificadu

12
Barbaru orrendu pretore
dispazada po sa cattura
però a sa celeste altura
bos trasladat su Segnore
faghindebos cun onore
de sa gloria purpuradu.
Sant'Antiogu dottore
martire glorificadu

13
Totu sa Sardigna unida
bos elegit pro patronu
alcanzadeli perdonu
in cudda estrema partida
sendeli in morte e in vida
segurissimu abogadu.
Sant'Antiogu dottore
martire glorificadu

Claru sole chi at rajadu
Cun divinu risplendore
Sant’Antiogu dottore
Martire glorificadu.